**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351,** fax: **2674022211,** web site: [www.eakp.gr](http://www.eakp.gr/)**,** email: **info@eakp.gr**

 **Αθήνα 31 Ιανουαρίου 2020**

 **ΑΝΑΚΟΙΝΩΣΗ - ΔΕΛΤΙΟ ΤΥΠΟΥ**

**Η Ε.Α.Κ.Π.** με όλους τους συναδέλφους που ανταποκρίθηκαν στο αγωνιστικό της κάλεσμα, έστειλαν ξεκάθαρο μήνυμα στην κυβέρνηση μέσω του Γ.Γ.Π.Π. Ν. Χαρδαλία **« Πάρτε πίσω το Σχέδιο Νόμου »** & σε όλα τα πολιτικά κόμματα **«Καμία στήριξη στο νόμο λαιμητόμο για την Πολιτική Προστασία, την Πυρασφάλεια της χώρας και των εργασιακών μας δικαιωμάτων »**

 **Υπουργείο Προστασίας του Πολίτη Ελληνικό Κοινοβούλιο**

 

Η **Ε**νωτική **Α**γωνιστική **Κ**ίνηση **Π**υροσβεστών εκφράζει τις **ευχαριστίες της** στις δεκάδες των συναδέλφων **χαμηλόβαθμους, αξιωματικούς , πενταετής και εποχικούς** που συμμετείχαν την **Πέμπτη 30 Ιανουαρίου 2020** στην **παράσταση διαμαρτυρίας στο υπουργείο προστασίας του πολίτη και στο ελληνικό κοινοβούλιο καθώς και στους αποστράτους εκπροσώπους της Π.Ε.Α.Π.Σ.**

 Αναγνωρίζει στο πρόσωπο τους την **υπευθυνότητα που έδειξαν αναλογιζόμενοι τις ιστορικές στιγμές**, με την παρουσία τους στην **μοναδική ένστολη διαμαρτυρία** που διοργανώθηκε απέναντι σε έναν νόμο που στην κυριολεξία έρχεται να **αποτελειώσει την πυροπροστασία της χώρας και τα εργασιακά μας δικαιώματα.** Προσήλθαν από τις πιο απομακρυσμένες περιοχές της χώρας ( **Βόρειο & Νότιο Αιγαίο, Ιόνια νησιά, Κεντρική & Δυτική Μακεδονία, Ήπειρο )** καθώς και απότην **Στερεά Ελλάδα** και την **Αττική,** αψηφώντας αποστάσεις, έξοδα, οικογενειακές υποχρεώσεις, **γυρνώντας την πλάτη στον καθολικό συμβιβασμό και την υποταγή που διαλαλούν οι κήρυκες του κυβερνητικού συνδικαλισμού** **όλων των** **συνδικαλιστικών οργανώσεων** και **παρατάξεων** του Π.Σ. **χωρίς καμία εξαίρεση**, απέναντι στις **ιστορικές ανατροπές** που επιβάλλονται.

Η **κινητοποίηση** ξεκίνησε στις **11,30΄** από το **Υπουργείο Προστασίας του Πολίτη** μέχρι και τις **14,30΄**και συνεχίστηκε έξω από το **ελληνικό κοινοβούλιο,** και με τη λήξη αυτής στις **17.00΄ δώθηκε υπόσχεση για συνέχιση των κινητοποιήσεων!**

Πενταμελή αντιπροσωπία των διαμαρτυρομένων, αποτελεούμενη από εκπροσώπους μονίμων, πενταετών, εποχικών και αποστράτων (**12,40΄- 14,00΄**) συναντήθηκε με τον **Γ.Γ.Π.Π. Νικόλαο Χαρδαλιά** (λόγω απουσίας του Υπουργού Προστασίας του Πολίτη στις εργασίες της βουλής), παρουσία και του **Διευθυντή γραφείου του Υπουργού** και στην βουλή με εκπροσώπους όλων των πολιτικών κομμάτων ( Ν.Δ., ΣΥΡΙΖΑ, ΚΙΝΑΛ, ΚΚΕ , ΜΕΡΑ 25 , ΕΛΛΗΝΙΚΗ ΛΥΣΗ ).

Σε όλους εκφράστηκε και παραδόθηκε η θέση της **Ε.Α.Κ.Π.** μέσω του **6**σέλιδου **ψηφίσματος** και του **10**σελιδου **ενημερωτικού σημειώματος** για το σχέδιο Νόμου και κατατέθηκε επίσης το **12**σελιδο πλαίσιο των προτάσεων της για το **βασικό πλαίσιο θεσμικών – οικονομικών αιτημάτων & την Αναδιοργάνωση του Π.Σ.** και το **13**σελιδο **σχέδιο Π.Δ.** που συνέταξε **για τον κανονισμό μεταθέσεων** των υπαλλήλων του Π.Σ.( Τα **4** ντοκουμέντα είναι στο eakp.gr ).

**Σημείωση**: Θα εκδοθεί αναλυτική ανακοίνωση για τα όσα συζητήθηκαν στην συνάντηση με τον Γ.Γ.Π.Π.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**